
mint megrendelő – a továbbiakban Megrendelő -, másrészről, valamint  

Cégnév:


…
Székhely:


…
Adószám:


…
Cégjegyzékszám: 

…
Képviselő:


… 
mint vállalkozó – a továbbiakban Vállalkozó, az alulírott napon és helyen az alábbi feltételekkel:

Előzmény: 
A beruházás a be/SFP/008771/2026/MLSZ határozatszámú sportfejlesztési program keretében valósul meg. A támogató a Tao törvény 22/C. §-a szerint kiállított támogatási igazolás alapján közvetlenül teljesítette a támogatás utalását a kedvezményezett sportszervezetnek. 
I. A Szerződés tárgya
Megrendelő megrendeli, vállalkozó elvállalja az alábbi munkák elvégzését:


22x42 méteres pályaterületen 20x40 méteres játékterületű, gumigranulátummal töltött műfüves labdarúgó pálya teljes körű kivitelezői feladatok ellátása az építési műszaki tervdokumentáció, az MLSZ vonatkozó pályaépítési előírásai, továbbá az építésügyi és építésfelügyeleti hatósági eljárásról és ellenőrzésekről, valamint az építésügyi hatósági szolgáltatásról szóló Korm. rendelet alapján.
       A munka elvégzése jelen szerződés szerint, I. osztályú, a vonatkozó jogszabályi előírásoknak megfelelő rendeltetésszerű használatot biztosító minőségben történik. Vállalkozó a jelen szerződés alapján az építési munkálatokat és az ahhoz tartozó dokumentációt a hatályos jogszabályi előírásoknak megfelelően köteles elkészíteni. 
A Közalapítvány a …… számú határozatában felhatalmazta az elnököt a vállalkozási szerződés aláírására. 
II. A Vállalkozói díj

A szerződött összeg:
nettó: ……..,- Ft + ………,- Ft ÁFA = bruttó ….,- Ft átalányár, azaz bruttó ………… forint, mely összeget Felek átalányárnak tekintik és Vállalkozónak a IX/4. pont szerinti részteljesítéseket követően kerül megfizetésre.
Tevékenység az ÁFA törvény 142.§. szerint nem tartozik forídított adózás hatálya alá.
Pótmunka elvégzésére a felek között előzetesen a pótmunka megkezdése előtt kötött írásbeli megállapodás alapján kerülhet sor. A pótmunka elszámolása külön megállapodás alapján történhet. 
III. Teljesítési határidő
1. Munkaterület átadása: A szerződés aláírását követő két héten belül, külön egyeztetést követően.

2. Véghatáridő: 60 naptári nap.
3. Vállalkozó előteljesítésre jogosult.
IV. Műszaki tartalom


A felek jelen szerződés műszaki tartalmát az alábbiak szerint határozzák meg:

A Vállalkozó feladata 22x42 méteres pályaterületen a 20×40 m méretű műfüves labdarúgó-pálya teljes körű kivitelezése, amely magában foglalja:

1. a szükséges földmunkák elvégzését, a salakkiemelést, a pályatükör kialakítását és tömörítését;

2. a drénrendszer kiépítését, beleértve a perforált dréncsövek, a kavics szűrőrétegek és a szikkasztó gödrök létesítését;

3. a pálya körüli szegélykő elkészítését a tervek szerinti kialakítással;

4. az alépítményi rétegrend kialakítását a meghatározott szemcseméretű és vastagságú zúzottkő rétegek beépítésével, a műszaki leírásban előírt tömörségi és lejtési követelmények teljesítésével;

5. 50 mm szálhosszúságú műfű burkolat szállítását és beépítését, a pályavonalak kialakításával, valamint a gyártói előírások szerinti kvarchomok- és SBR gumigranulátum-feltöltéssel;

6. a kiírás szerinti, rögzített 2×3 m méretű labdarúgó-kapuk telepítését;

7. 5 m magas, UV-álló hálóval és tüzihorganyzott acél tartószerkezettel készülő labdafogó rendszer kiépítését;

8. a pálya komplett, emelt edzésszintű, átlagosan 200 lux horizontális megvilágítást biztosító LED-es világítási rendszerének kivitelezését, beleértve a 12 m magas oszlopokat, a fényvetőket, az elektromos csatlakozást, a szükséges tervezési, mérési, érintésvédelmi és villámvédelmi feladatokat, valamint a rendszer üzembe helyezését.

A kivitelezés során beépített valamennyi anyagnak és szerkezetnek meg kell felelnie a tervdokumentációban, a költségvetési kiírásban és a vonatkozó szabványokban előírt műszaki követelményeknek. A kiírásban megjelölt anyagoktól eltérő gyártmány kizárólag műszakilag igazolt egyenértékűség esetén, a Megrendelő előzetes írásbeli jóváhagyásával építhető be.
Vállalkozó a kivitelezés alatt köteles papír alapú építési naplót vezetni, továbbá az előrehaladással párhuzamosan folyamatos (naponkénti) fotódokumentációt készíteni, és azokat Megrendelő részére a műszaki átadási dokumentációval együtt átadni a projekt befejezésekor.
V. A Munkavégzéssel kapcsolatos rendelkezések


1. Vállalkozó kijelenti, hogy az összes - az általa jelen szerződés keretei között nyújtandó - olyan személyi és tárgyi eszköz, amely képessé teszi arra, hogy a jelen szerződés megfelelő minőségben és határidőben teljesítésre kerüljön, rendelkezésére áll.
2. A munkaterület átadásától kezdve a területen a munkavédelmi, tűzvédelmi előírások betartása a Vállalkozó kötelessége és felelőssége. Vállalkozó feltétlen kötelezettséget vállal Megrendelő munkavédelmi, tűzvédelmi és környezetvédelmi előírásainak és követelményeinek betartására, valamint saját alvállalkozóival történő betartatására. Az ezzel kapcsolatos mulasztásból eredő károkért, balesetért, hátrányos következményekért mindennemű felelősség a Vállalkozót terheli.

3. A Vállalkozó felelősséget vállal az általa igénybevett más vállalkozó és beszállító, valamint azok alkalmazottainak tevékenységéért. Vállalkozó és alvállalkozója munkavállalóit kizárólag jogszabályszerű foglalkoztatás keretében alkalmazhatja. A nem szabályszerű foglalkoztatásból eredő mindennemű felelősség Vállalkozót terheli.
4. A Vállalkozó vagy alvállalkozója által okozott, a Vállalkozó tevékenységével összefüggő, jelen szerződés időtartama alatt keletkező károkra a Megrendelő felelősséget nem vállal és nem nyújt külön térítést a keletkező károk elhárítására és megtérítésére. A Vállalkozót a fenti károk tekintetében – harmadik személyek és más vállalkozók irányában is – kártérítési felelősség terheli. A Vállalkozót terheli minden olyan kártérítési felelősség, amely a beruházás megvalósításakor a Vállalkozó, az alvállalkozója, az ügynöke vagy szállítója tevékenységéből fakadóan keletkezik, ill. harmadik személy jogának megsértéséből – bármiféle szabadalmi jog, védjegy, védett név, vagy egyéb védett jog megsértése miatt – felmerülne.
5. Vállalkozó köteles figyelemmel lenni a helyi zaj- és rezgésvédelmi szabályok megállapításáról szóló 21/2004. (VI.11.) önkormányzati rendeletében foglaltakra a munkálatok alatt. 
VI. Munkavédelem, környezetvédelem
1. Vállalkozó jelen szerződéssel kapcsolatos tevékenysége során köteles betartani a munkavédelemről és a tűzvédelemről szóló jogszabályok, továbbá a vonatkozó szabványok és biztonsági előírások rendelkezéseit.
2. Vállalkozó köteles a Megrendelő képviselőjének munkavédelmi ellenőrzését segíteni, intézkedéseit magára nézve kötelezőnek ismeri el.
3. Vállalkozó jelen szerződéssel kapcsolatos tevékenysége során köteles betartani a környezet védelméről szóló 1995. évi LIII. törvényben és az egyéb vonatkozó jogszabályokban foglalt előírásokat.

VII. Műszaki ellenőrzés
Felek rögzítik, hogy a beruházás TAO (sportcélú támogatás) felhasználásával valósul meg, ezért a Megrendelő a TAO támogatásokra vonatkozó elszámolási és ellenőrzési szabályok betartása érdekében műszaki ellenőrt köteles megbízni.

A műszaki ellenőr jogosult és köteles a kivitelezés műszaki tartalmának, minőségének és mennyiségének ellenőrzésére, az eltakarásra kerülő munkarészek vizsgálatára, a műszaki teljesítés igazolásában való közreműködésre, valamint a beruházás dokumentáltságának ellenőrzésére.
	A műszaki ellenőr neve:

…
	Kamarai nyilvántartási száma:
…
	elérhetősége: 
…



VIII. Vállalkozói díj biztosítéka
Megrendelő kijelenti, hogy a vállalkozási díj megfizetéséhez szükséges fedezet rendelkezésére áll. A vállalkozói díj pénzügyi fedezete bruttó ……….,- Ft, a be/SFP/008771/2026/MLSZ határozatszámú sportfejlesztési program keretében biztosított.
IX. Műszaki átadás-átvétel


1. A Vállalkozó a munkát a teljesítési határidőn belül az átadás-átvételt megelőzően írásban készre jelenti. Készre jelentéstől számított 10 munkanapon belül Megrendelő köteles az átadás – átvételi eljárást megkezdeni.
2. Az átadás-átvétel megkezdése csak lényeges, rendeltetésszerű használatot gátló hiányosságok esetén tagadható meg. 
3. A megrendelő köteles a munkát a vállalkozó értesítésében megjelölt időpontra kitűzött átadás-átvételi eljárás során megvizsgálni és a vizsgálat alapján felfedezett hiányokat, hibákat, a hibás munkarészekre eső költségvetési összegeket, valamint az érvényesíteni kívánt szavatossági igényeket jegyzőkönyvben rögzíteni.

4. Nem tagadható meg az átvétel a szolgáltatás olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot. 
5. A végszámla a műszaki átadás-átvétel, és a megvalósulási dokumentáció Megrendelői átvételét, valamint a kivitelezés hiány- és hibamentes lezárását követően adható be a Megrendelő által kiállított teljesítési igazolás alapján.

6. Műszaki átadás-átvételi eljárás hiány- és hibamentes lezárását követő 3 munkanapon belül Megrendelő köteles a teljesítési igazolást Vállalkozó részére kiadni.
X. Teljesítésigazolás és számlázás 


1. Számlázás az elkészült és a Megrendelő által igazolt teljesítés alapján történik.
2. A teljesítésigazolás kiadása csak indokolt esetben tagadható meg, szerződésszerű teljesítésre vonatkozó teljesítésigazolás megtagadása joggal való visszaélésnek minősül. 
3. A Vállalkozó a vállalkozói díj 25%-ának megfelelő összegű előlegszámla kiállítására jogosult, amelyet a Szerződés mindkét fél általi aláírását követő 10 (tíz) napon belül jogosult benyújtani. A Megrendelő által megfizetett előleg a Vállalkozó által benyújtott részszámlákból és a végszámlából arányosan kerül levonásra.

4. A Vállalkozó 3 db részszámla benyújtására jogosult, melynek kifizetése a Vállalkozó bankszámlájára átutalással történik a számla kibocsátásától számított 15 napon belül.
5. Késedelmes fizetés esetén a Vállalkozó jogosult a Ptk. szerinti késedelmi kamatra.
6. A vállalkozói számlák esedékessége:
	Számla
	Esedékesség/elvégezett munkák
	Nettó díj

	Előlegszámla
	Vállalkozási szerződés aláírását követő 10 napon belül
	…,- Ft

	1. részszámla
	Terület-előkészítés, altalaj tömörítés. A megfelelő teherbírás és vízelvezetés biztosítása az engedélyezett rétegrend alapján.
	…,- Ft

	2. részszámla
	Zúzottkő alapréteg, szegélyezés és drénrendszer kiépítése az MLSZ pályaépítési útmutató szerint, dokumentált tömörségi vizsgálatokkal.
	…,- Ft

	3. részszámla
	Minősített műfű burkolat fektetése, illesztések ragasztása, kvarchomok és gumigranulátum feltöltés az előírt szálmagasság és töltési arány betartásával.
	…,- Ft

	Végszámla
	Vonalazás, labdafogó háló, kapuk telepítése, műszaki átadás-átvétel. A pálya megfelel az MLSZ TAO szakmai és biztonsági követelményeinek.
	…,- Ft


XI. Jótállás, szavatosság

1. Vállalkozó az általa elvégzett munkára … hónap teljeskörű jótállást vállal. 
2. A Vállalkozó teljesítése akkor hibátlan, ha a jelen szerződésben foglalt munkákat a jelen szerződésben rögzített feltételeknek megfelelően és határidőre, a hatósági előírásoknak, valamint a Megrendelő igényeinek is mindenben megfelelően, I. osztályú minőségben elvégezte és a kivitelezett létesítmény a rendeltetésszerű használatra alkalmas.

3. Jótállás kezdő időpontja a jelen szerződés tárgyát képező munkálatok Megrendelő és Vállalkozó közötti sikeres műszaki átadás-átvételének időpontja. 

XII. Felelősségbiztosítás


1. A Vállalkozó rendelkezik szokásos és megfelelő mértékű biztosítási védelemmel, amely a felelősségvállalási kötelezettségeit a következő minimális fedezeti értékekkel vállalja át:

Kárfizetési limit évente: 
100.000.000,- Ft

Kárfizetési limit káronként: 
50.000.000,- Ft

Biztosítótársaság:

…………
Biztosítási kötvény száma:
…………
2. A biztosítás megkötése és fennállása igazolásának céljából, a Vállalkozó bemutatta a jelen szerződés aláírásakor érvényes biztosítási kötvényt, amelyet a biztosítási szerződés megkötésekor a biztosítótársaságtól kapott. A Vállalkozó köteles a felelősségbiztosítását változatlan formában fenntartani, a biztosítási szerződésével kapcsolatban tervezett változtatásokról, a biztosítás alapján harmadik személyek részére várható kárkifizetésekről a Megrendelőt haladéktalanul tájékoztatni. Amennyiben a biztosítási szerződés, a módosítás, vagy a biztosító által teljesítendő kárkifizetés következtében már nem nyújt megfelelő fedezetet a Megrendelő számára, a Vállalkozó köteles a biztosítás kiegészítéséről, vagy új biztosítás megkötéséről haladéktalanul gondoskodni és ezt a Megrendelő felé igazolni. A biztosítási kötvény jelen szerződés mellékletét képezi.
3. A megkötött biztosítási összegtől való eltérés csak a Megrendelő és a Vállalkozó között külön létrejött írásbeli megállapodással lehetséges. A biztosítási összegnek azonban ebben az esetben is meg kell felelnie a kárpotenciálnak.
XIII. Kötbér

1. Vállalkozó szerződésszegése esetén Megrendelő a Szerződésben, valamint a jogszabályokban meghatározott módon és mértékben jogosult a Vállalkozótól a Szerződés szerinti teljesítést, kártérítést, valamint kötbér kifizetését követelni.
2. Vállalkozó késedelmi kötbér fizetésére köteles, ha olyan okból, amelyért felelős a Szerződés szerinti teljesítési határidőt elmulasztja.

3. A késedelmi kötbér mértéke minden megkezdett késedelmes nap után napi 0,5%. A késedelmi kötbér alapja a nettó Vállalkozói Díj. A késedelmi kötbér maximális mértéke a kötbéralap 25 %-a. 
4. Amennyiben a szerződés teljesítése a Vállalkozónak felróható okból meghiúsul, vagy a Megrendelő a szerződést a Vállalkozó súlyos szerződésszegése miatt azonnali hatállyal felmondja, a Vállalkozó meghiúsulási kötbér fizetésére köteles. A meghiúsulási kötbér mértéke a nettó vállalkozói díj 20%-a.

XIV. Szerződésszegés
A Megrendelő jogosult a szerződést azonnali hatállyal felmondani a Vállalkozó súlyos szerződésszegése esetén. Súlyos szerződésszegésnek minősül különösen a munkavégzés indokolatlan megszakítása, a 30 napot meghaladó késedelem, a szerződéstől vagy a tervdokumentációtól való lényeges eltérés, a jogszabálysértő vagy szakszerűtlen kivitelezés, valamint a Vállalkozó fizetésképtelensége, illetve felszámolási eljárás megindulása.
XV. Vegyes rendelkezések 


1. A felek egymáshoz intézett nyilatkozataikat írásban, e-mail vagy postai levél formájában teszik meg. A szóbeli nyilatkozatok akkor tekinthetők érvényesnek, ha azokat a felek 3 napon belül írásban megerősítik. 
2. Jelen szerződés tartalmát a felek üzleti titokként kezelik, arról kívülálló személynek a másik fél előzetes hozzájárulása nélkül felvilágosítást nem adnak.
3. Megrendelő tudomásul veszi, hogy a teljesítés igazolással lefedett vállalkozói díj kifizetéséig a Vállalkozó által létrehozott eredményt birtokba nem veheti.
4. Jelen szerződést aláíró felek kijelentik, hogy a szerződés aláírásához szükséges minden felhatalmazással rendelkeznek és az általuk képviselt gazdasági társaság ellen csődeljárás nem indult, fizetésképtelenségét bírósági határozat nem állapította meg. 
5. Ha a Vállalkozó a létesítmény megvalósítása során előre nem látható akadályokkal vagy feltételekkel találja magát szemben, köteles arról azonnal értesíteni a Megrendelőt.
6. Meghatalmazott képviselők:
Megrendelő meghatalmazott képviselője, teljesítésigazolás kiadására jogosult:







Név: Sinkovics Norbert elnök
tel.: …..

Vállalkozó meghatalmazott képviselője:
……….
tel.: …………
A képviselők jogosultak állásfoglalásra, nyilatkozattételre, teljesítés igazolására, építési naplóba történő bejegyzésre és minden olyan megállapodásra, amely a szerződés teljesítésével összefügg, de nem jelenti annak módosítását.
7. Felek rögzítik, hogy a jelen szerződés elválaszthatatlan részét képezik az alábbi mellékletek, amelyek a szerződéssel együtt értelmezendők:
1. melléklet: Vállalkozó felelősségbiztosítási kötvénye

2. melléklet: Vállalkozó tételes ajánlata 

3. melléklet: Építési műszaki tervdokumentáció
XIV. Vitás kérdések, illetékesség kikötése 


1. A jelen szerződéssel kapcsolatos vitás kérdéseiket a felek megkísérlik bírósági eljáráson kívül, tárgyalásokkal megoldani.
2. A tárgyalások sikertelensége esetén a felek a pertárgy értékétől függően kikötik a Zalaegerszegi Járásbíróság kizárólagos illetékességét.
3. A szerződést csak a Szerződő Felek cégszerű aláírásával lehet módosítani. Nem helyettesítheti a szerződés módosítását kooperációs jegyzőkönyvben rögzített megállapodás, építési naplóban történt bejegyzés vagy bármiféle más megállapodás. 
4. Felek megállapodnak, hogy a másik szerződő féltől vagy annak képviselőjétől származó, a másik szerződő félre vagy annak üzleti tevékenységére vonatkozó valamennyi adatot és információt szigorúan titokban tartják és tisztségviselőivel, munkavállalóival és képviselőivel is megtartatja. Felek megállapodnak, hogy sem ők, sem a fent említett személyek nem fedik fel ezen információkat harmadik személyek számára az érintett másik fél előzetes írásbeli hozzájárulása nélkül.
5. A felek megállapodnak abban, hogy amennyiben az általuk megkötött szerződés valamely pontja érvénytelen, úgy az nem vonja maga után az egész szerződés érvénytelenségét, és kötelezik magukat arra, hogy ilyen esetekben a kérdéses ponthoz legközelebb álló törvényes rendelkezést fogják írásba foglalni.
6. A szerződésben nem érintett kérdések tekintetében a Ptk. XXXV. fejezete és Általános Rendelkezései, valamint az egyéb ide vonatkozó jogszabályok előírásai az irányadók.
7. A felek jelen szerződést elolvasták, és azt, mint akaratukkal mindenben megegyezőt cégszerűen aláírták.

Kelt: Zalakaros, 2026. …..
	………………………………..

Megrendelő

Sinkovics Norbert

elnök
	………………………………..

Vállalkozó

………..

……..



Jelen szerződés a következő mellékleteket tartalmazza:

1. melléklet: Vállalkozó felelősségbiztosítási kötvénye

2. melléklet: Vállalkozó tételes ajánlata 

3. melléklet: Építési műszaki tervdokumentáció

